**PRIJEDLOG**

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s člankom 5. Zakona o Hrvatskoj radioteleviziji (Narodne novine, br. 137/10, 76/12, 78/16, 46/17, [73/17](http://www.iusinfo.hr/Publication/Content.aspx?Sopi=NN2017B73A1784&Ver=NN2017B73A1784) - ispravak i 94/18 - Odluka Ustavnog suda Republike Hrvatske), te Odlukom ministra zdravstva o proglašenju epidemije bolesti COVID-19 uzrokovana virusom SARS-CoV-2, klase: 011-02/20-01/143, urbroja: 534-02-01-2/6-20-01, od 11. ožujka 2020. godine, Vlada Republike Hrvatske je na sjednici održanoj 12. ožujka 2020. godine donijela

**O D L U K U**

**o sudjelovanju Hrvatske radiotelevizije u provedbi nastavnog programa**

**i izvođenju nastave na daljinu**

**I.**

Odlukom ministra zdravstva o proglašenju epidemije bolesti COVID-19 uzrokovana virusom SARS-CoV-2, od 11. ožujka 2020. godine, na području čitave Republike Hrvatske proglašena je epidemija bolesti COVID-19 uzrokovana virusom SARS-CoV-2.

U uvjetima proglašene epidemije na području Republike Hrvatske, a s ciljem osiguranja kontinuiteta odgojno-obrazovnog procesa, zadužuje se Hrvatska radiotelevizija omogućiti izvođenje nastavnog programa i kurikuluma na daljinu.

**II.**

Ministarstvo znanosti i obrazovanja zadužuje se osigurati nastavno osoblje koje će održavati nastavu po razredima, počevši od prvog razreda u najranijem terminu, prema četvrtom razredu u kasnijem terminu. Nastava će pratiti kurikulume, odnosno programe nastavnih predmeta u nižim razredima osnovne škole, a koristit će se otvoreni obrazovni materijali, materijali obrazovnog i školskog programa Hrvatske radiotelevizije kao i materijali izrađeni posebno za tu priliku. Program će poticati učenike na samostalan i kreativan rad, a u suradnji sa svojim učiteljima razredne nastave produbljivat će i proširivati ostvarivanje odgojno-obrazovnih ishoda.

**III.**

Zadužuje se Hrvatska radiotelevizija osigurati sve potrebne uvjete za izvođenje nastavnog programa i kurikuluma na daljinu.

**IV.**

Ova Odluka stupa na snagu danom donošenja, a objavit će se u Narodnim novinama.

Klasa: 022-03/20-04/84

Urbroj: 50301-27/04-20-1

Zagreb, 12. ožujka 2020.

PREDSJEDNIK

mr. sc. Andrej Plenković

**OBRAZLOŽENJE**

Odlukom ministra zdravstva o proglašenju epidemije bolesti COVID-19 uzrokovana virusom SARS-CoV-2, od 11. ožujka 2020. godine, na području čitave Republike Hrvatske proglašena je epidemija bolesti COVID-19 uzrokovana virusom SARS-CoV-2.

S ciljem osiguranja kontinuiteta odgojno-obrazovnog procesa predlaže se zadužiti Hrvatsku radioteleviziju da omogući izvođenje nastavnog programa i kurikuluma na daljinu.

Također, Ministarstvo znanosti i obrazovanja zadužuje se osigurati nastavno osoblje koje će održavati nastavu po razredima, počevši od prvog razreda u najranijem terminu, prema četvrtom razredu u kasnijem terminu. Nastava će pratiti kurikulume, odnosno programe nastavnih predmeta u nižim razredima osnovne škole, a koristit će se otvoreni obrazovni materijali, materijali obrazovnog i školskog programa Hrvatske radiotelevizije kao i materijali izrađeni posebno za tu priliku. Program će poticati učenike na samostalan i kreativan rad, a u suradnji sa svojim učiteljima razredne nastave produbljivat će i proširivati ostvarivanje odgojno-obrazovnih ishoda.

Hrvatska radiotelevizija osigurat će sve potrebne uvjete za izvođenje nastavnog programa i kurikuluma na daljinu.

Naime, kako je Republici Hrvatskoj osnovnoškolsko obrazovanje obvezno, u situaciji u kojoj škole ne rade zbog opasnosti od širenja virusa, na ovaj se način osigurava održavanje nastave na daljinu, odnosno kontinuitet održavanja nastavnog procesa, bez ugrožavanja sigurnosti učenika, a time i ostalih građana.

Učenici viših razreda osnovne škole i srednje škole nastavu će pratiti preko interneta, no za učenike nižih razreda osnovnih škola ovaj pristup nije prikladan zbog njihove dobi i sigurnosti. Kako bi se osiguralo praćenje nastave učenicima nižih razreda osnovne škole organizirat će se posebni program na trećem programu Hrvatske radiotelevizije. Nastava će pratiti kurikulume, odnosno programe nastavnih predmeta u nižim razredima osnovne škole, a koristit će se otvoreni obrazovni materijali, materijali obrazovnog i školskog programa HRT-a kao i materijali izrađeni posebno za tu priliku. Program će poticati učenike na samostalan i kreativan rad, a u suradnji sa svojim učiteljima razredne nastave produbljivat će i proširivati ostvarivanje odgojno-obrazovnih ishoda.